मैं तुमसे बात नहीं करना चाहती
ब्लैक बर्ड
आगामी प्रस्तुति एक सत्य कहानी द्वारा प्रेरित है
मैरियन, इलिनॉय 29 मार्च, 1993
तुम्हें महिलाएँ पसंद हैं, जिमी?
क्या लगता है तुम्हें?
मुझे वे बेहद पसंद हैं।
अच्छा?
उनके बारे में क्या पसंद है तुम्हें?
मुझे उनकी… नरमी पसंद है।
उनके हाथ मेरे हाथों में जैसे महसूस होते हैं। उन्हें हँसाना पसंद है।
सुनहरे बालों वाली या काले बालों वाली?
मैंने सभी तरह की लड़कियों को डेट किया है। सुनहरे बालों वाली, एशियाई, नाटी, लंबी।
बड़े स्तन, छोटे स्तन?
हर तरह के।
पर अच्छे स्तन हों?
तुम्हें ढीले स्तन नहीं पसंद
या वे जो आड़े-तिरछे हों?
वह तुम्हें पसंद नहीं।
अच्छा, तो ख़ूबसूरती, अच्छे स्तन, अच्छा गठन, अच्छे बालों के सिवा…
रुको, तुम्हें बालों से फ़र्क नहीं पड़ता। तुम्हें महिलाओं के बारे में क्या पसंद है?
सब कुछ।
मेरी बहनें भी हैं।
महिलाएँ ज़्यादा…
दयालु होती हैं।
मैं एक लड़की के साथ जितना चैन से समय बिता सकता हूँ, उतना एक लड़के के साथ कभी नहीं बिता पाया।
उनके साथ दिखावा नहीं करना पड़ता।
पर तुम्हें उनके बारे में पसंद क्या है?
मुझे यह पसंद है।
मैं यह नहीं कह रहा कि कुछ होगा पर…
होना मुमकिन तो है।
तुम्हें महिलाओं के बारे में क्या नहीं पसंद?
कुछ नहीं।
तुम्हें क्या लगता है, लैरी हॉल को महिलाओं के बारे में क्या नहीं पसंद?
मुझे कैसे पता होगा?
तो फिर मुझे तुम्हारा क्या फ़ायदा?
मुझे दिखाओ कि तुम उस आदमी के साथ कुछ समानता ढूँढ सकते हो
नहीं तो तुम मेरा समय बरबाद कर रहे हो।
तुमने कहा तुम महिलाओं की हत्या करने के सपने देखते हो?
तुमने कहा तुम महिलाओं की हत्या करने के सपने देखते हो।
लैरी?
क्या? मैं महिल… ऐसा नहीं है।
नहीं, मैं… मैं महिलाओं की हत्या करने के सपने नहीं देखता।
मुझे बस उनकी हत्या करने वाले सपने आते हैं।
आप समझ रहे हैं। और गैरी कहता है उसे गिरने के बहुत सपने आते हैं।
अँ-हँ। गैरी कौन है?
मेरा जुड़वाँ भाई।
गैरी ने मुझे एक बार यह भी बताया था
कि उसे डूबने के भी बहुत सपने आते हैं।
पर महिलाओं की हत्या करने के नहीं, है ना? वह तो तुम्हें आते हैं।
मुझे बताओ ये सपने कैसे होते हैं, लैरी।
वे सपने ऐसे होते हैं…
ऐसा लगता है…
जैसे मैं कहीं ऊपर से ख़ुद को देख रहा हूँ, जैसे मैं अपने शरीर में नहीं हूँ।
तुम्हें याद है उस समय तुम्हारा शरीर क्या कर रहा होता है, लैरी?
मैं ठीक तरह नहीं बता सकता।
मुझे बस इतना याद है कि वह कुछ बुरा है।
वहाँ महिलाओं की हत्या हो रही है?
कभी-कभी।
हाँ।
क्या उनमें से कोई भी महिला इसके जैसी दिखती है?
यह तुम्हारे किसी सपने में आई है?
मैं अब घर जाना चाहता हूँ।
अच्छा, बताओ, आई है, लैरी?
मैं घर जाना चाहता हूँ, क्रिस।
लैरी, एक बार यह फ़ोटो देखो ज़रा।
-मैं घर जाना चाहता हूँ। -ठीक है, पर क्या यह…
-मैं घर जाना चाहता हूँ। -ठीक है, मैं तुम्हें घर ले चलता हूँ।
-मैं तुम्हें घर ले चलता हूँ। -ठीक है।
-लैरी, सब ठीक है। -सब ठीक है।
क्या मैं तुमसे बाहर बात कर सकता हूँ?
कोई बात नहीं। सब ठीक है।
हम वहाँ उससे उसके सपनों के बारे में बात कर रहे थे।
वे बस सपने ही हैं। हमारे पास उसके ख़िलाफ़ कुछ नहीं है।
-क्योंकि तुमने मुझे कुछ मिलने नहीं दिया। -लैरी बड़ी-बड़ी बातें करता है। बस।
उसने रायटलर केस में हमारे साथ भी यही किया था।
हाँ, अगर तुम उससे कुछ पता नहीं कर पाए तो और कोई कैसे कर सकता है, है ना?
-मुझसे ऐसे बात करने की ज़रूरत नहीं है। -मैं सहमत हूँ। आपका लहज़ा ठीक नहीं है।
डिटेक्टिव मिलर, मैं आपके जोश की सराहना करता हूँ। सच में करता हूँ।
पर रायटलर केस में हमें हमारा अपराधी मिल गया है।
और मैंने इतना स्पष्ट केस पिछले दस साल में नहीं देखा।
क्यों ना तुम वापस इलिनॉय जाओ, उस रोच लड़की का केस तैयार करो,
फिर वापस इंडियाना आना जहाँ वह मिली थी
और दोबारा हॉल से पूछताछ करना?
हममें से किसी को उस पर ऐतराज़ नहीं होगा।
हम तुम्हारे दायरों का सम्मान करेंगे और तुम हमारे दायरों का सम्मान करो।
भाड़ में गए तुम्हारे दायरे।
कुछ ठीक नहीं लग रहा।
जिस तरीके से उसने कहा,
"वापस इंडियाना आना जहाँ वह मिली थी।"
उससे आपको क्या लगा?
उससे मुझे लगा कि वे मेरी नाक के नीचे से यह केस चुरा ले जाएँगे।
-किस आधार पर? -धन्यवाद।
जैसिका रोच का अपहरण इलिनॉय में हुआ था।
शायद हत्या भी वहीं हुई हो। वह अभी अनिर्णायक है।
पर वह मिली पैरिसविल, इंडियाना में थी और यह निर्णायक है।
तो वे अपना क़ानूनी अधिकार होने का दावा कर सकते हैं।
हाँ।
सिवाय इसके कि…
ना। आप बोलिए। आपका पल है।
हमारे संदिग्ध ने उसे मारने के लिए राज्य की सीमा पार की तो…
यह संघीय बन जाता है।
हाँ।
ख़ैर, ज़्यादातर अमरीकी सरकारी वकील, वे हत्या के मुकदमे नहीं लड़ते।
अगर वे कभी लड़ते भी हैं, तो आमतौर पर हारते ही हैं।
पर ह्यूलिन अभी-अभी एक ज़बरदस्त वकील लाई है, ऐडमंड बोमाँट।
वह राज्य का वकील था। उसने दर्जनों संगीन अपराधों के केस लड़े हैं।
ह्यूलिन आपको पसंद करती है?
लगता तो है।
उसके दिमाग़ में बोमाँट का विचार डाल दो।
अगर ह्यूलिन इस केस में हमें शामिल करने के लिए मान गई और उसने बोमाँट को इस काम पर लगा दिया…
ब्रायन, तुम्हें इस आदमी को सज़ा दिलवाने का मौका मिल जाएगा।
मार्क पूछताछ करने में आगे रहेगा।
अगर हॉल महिलाओं को गला घोंटकर मारता है तो मैं नहीं चाहता, लॉरेन उस कमरे में जाए।
कहीं वह डर न जाए।
मेरे पास एक आदमी है जिससे मैं पॉलीग्राफ़ करवाना चाहूँगा।
मार्क पॉलीग्राफ़ कर सकता है।
तुम्हारे पास हमारे लिए कब समय होगा?
यह पूरा सप्ताह तो मुझे अदालत में जाना है।
तो फिर 15 को करें?
उतने दिनों में तो बहुत सी चीज़ें गड़बड़ हो सकती हैं।
मैरियन या वॉबैश पुलिस कभी भी अपना अधिकार होने का दावा कर सकते हैं। हॉल कोई वकील कर सकता है।
फिर से भागकर गायब हो सकता है, हत्याएँ कर सकता है।
तुम इसे हमारे पास लेकर आए हो। हम इसे ऐसे ही करेंगे।
तुम्हें हँसी किसलिए आ रही है?
मुझे लगता है इस काम के लिए तुम मुझे चुन चुकी हो।
अच्छा?
हाँ, मुझे नहीं लगता कभी किसी और के बारे में तुमने सोचा भी था।
मेरे पास कराटे और ताइक्वांडो में ब्लैक बैल्ट हैं
और मैं… आकर्षक हूँ।
और उसके बारे में तुम कितने विनम्र हो।
-तुम्हें लगता है इस कारण तुम हॉल को पसंद आओगे? -हो सकता है।
शायद वह इस लोकप्रिय आदमी के साथ समय बिताना चाहे।
यह रहा तुम्हारा प्रतिद्वंद्वी, जिमी।
खाड़ी युद्ध के दौरान
रेंजर्स के साथ काम करते हुए इसने एक बॉक्सिंग प्रतियोगिता जीती थी।
तो, मुझे लगता है यह अपना ख़्याल रख सकता है।
आकर्षक, हाव-भाव से ज़रा भी ख़तरनाक नहीं लगता
और न ही इसमें इतना घमंड है कि कहीं जाए
तो चार मील दूर से इसका घमंड लोगों को नज़र आ जाए।
-तो फिर इसे चुन लो। -बोमाँट तो यही चाहता है।
तुम्हें अपने ऊपर बहुत घमंड है और तुम बहुत झूठ बोलते हो। उसे यही दिखता है।
-हाँ, तुम उसे यही बताती हो। -क्योंकि मुझे बस यही सब नज़र आता है।
तुम्हारे माता-पिता का तलाक़ क्यों हुआ?
उनमें बहुत ग़ुस्सा और जोश था पर वे हमसे बहुत प्यार करते थे
-और उन्होंने सोचा कि हम… -बकवास।
देखो, मेरी मेरे सौतेले पिता से नहीं बनती थी, अच्छा,
पर मुझे फ़र्क नहीं पड़ता अगर मेरे माता-पिता…
बकवास!
मेरा समय मत बरबाद करो।
क्या तुम… तुम जा रही हो?
ठीक है, बताता हूँ। मेरी माँ के इधर-उधर कई संबंध थे।
मुझे लगता है।
मेरे पिता हमेशा शराब पीते रहते थे, कभी घर पर नहीं होते थे।
और शायद वह रिश्वत भी लेते थे,
तो वह घर किसी भूचाल से कम नहीं था।
उस सबमें हमारी राय कहीं शामिल नहीं थी।
उन्हें जो करना होता था, वे करते थे
और हमें वह सब… बरदाश्त करना पड़ता था।
वह घर एक बहुत भयानक जगह थी।
बहुत अकेलापन लगता होगा।
वह जो था, सो था।
अगर तुम हॉल के पास पहुँचे,
मैं चाहती हूँ तुम याद करना कि आठ साल की उम्र में तुम कैसे थे।
उस समय की भावनाओं को याद करना। उस एहसास को महसूस करना। अपना वही रूप बना लेना।
मुझे वह रूप पसंद नहीं है।
हॉल को भी अपना रूप पसंद नहीं है।
वह फ़ाइल तुमने कितनी पढ़ ली है?
मैं…
हाँ, मैं जैसिका रोच की हत्या के बारे में फिर से पढ़ रहा हूँ
और मुझे एक सवाल पूछना है।
उसकी मौत कैसे हुई? उसमें उस बारे में कुछ नहीं है।
उसका गला घोंटा गया था।
पर कैसे?
-उसने अपने हाथ इस्तेमाल किए या रस्सी से किया? कैसे? -तुम मुझे बताना अगर उससे बात कर पाओ।
पर तुम्हें पता है।
मुझे पता है।
वॉबैश पुलिस
लैरी, आने के लिए धन्यवाद।
-हैलो। -एक सहयोगी को साथ लाया हूँ।
यह एफ़बीआई से एजेंट ऐलनबर्ग हैं।
आपसे मिलकर ख़ुशी हुई, श्री हॉल।
मेरा नाम लैरी है। मुझे बस लैरी बुलाओ।
ठीक है, मुझे मार्क बुलाना।
मार्क।
आप कुछ लेना चाहेंगे? पानी? सोडा?
पानी अच्छा रहेगा, हाँ।
पानी चाहिए? हाँ, मैं लेकर आता हूँ।
आप बैठना चाहेंगे?
यह क्या है?
अधिकारों का अधित्याग।
इसमें बस लिखा है कि तुम्हें मेरे साथ बात करने, कुछ सवालों का जवाब देने से
कोई एतराज़ नहीं है।
क्या मैं इसे थोड़ा पढ़ कर देख सकता हूँ?
ज़रूर।
यह पॉलीग्राफ़ करने के लिए सहमति है।
मैं यह नहीं कर सकता।
क्यों नहीं?
क्योंकि मुझे नहीं लगता मैं पास हो पाऊँगा।
तुम ऐसा क्यों सोच रहे हो?
उससे वह…
-यह लो। -धन्यवाद।
क्या तुम बस…
बुरा न मानो तो तुम बाहर चले जाओगे? मैं बस… तुम्हारी उपस्थिति से मुझे बहुत बेचैनी होती है।
ज़रूर, लैरी।
मुझे माफ़ करना। मैं अभी बहुत थका हुआ हूँ।
मुझे सोने से डर लगता है।
मुझे हर समय डरावने सपने आते रहते हैं
मैं उदास हो जाता हूँ, बहुत ज़्यादा।
क्या तुमने किसी डॉक्टर वगैरह को दिखाया?
हाँ, मैं एक बार एक काउंस्लर के पास गया था पर वह…
वह युवा था।
और उससे मुझे कोई ज़्यादा मदद नहीं मिली।
हाँ।
तो डरावने सपनों के अलावा तुम्हें और क्या चीज़ उदास करती है?
मैं बहुत अकेला हूँ।
यह तो मुश्किल है।
हाँ, मुश्किल है। जैसे कि मैं जागता हूँ तो अकेला होता हूँ।
मैं काम पर अकेला जाता हूँ। अकेला सोता हूँ।
अन्य आदमियों के साथ महिलाएँ होती हैं।
वे फ़िल्में देखने जाते हैं। एक साथ पिज़्ज़ा खाते हैं।
और तुम चाहते हो तुम्हारे पास वह सब होता? एक महिला होती जो तुमसे प्यार करती।
हाँ।
पर तुम्हें लगता है यह संभव नहीं है? तुम्हें लगता है महिलाएँ तुम्हें पसंद नहीं करतीं?
हाँ।
तो…
जब तुम्हारी किसी महिला के साथ होने की इच्छा होती है… तो तुम क्या करते हो?
हमेशा उसे दबा देता हूँ।
काफ़ी मुश्किल लगता होगा।
और शायद इसी कारण तुम्हें बुरे सपने आते हैं।
तुम उस इच्छा को दबा देते हो और वह तुम्हारे सपनों में उभर आती है।
हाँ, तभी मैं अपने सपनों में इतनी बुरी चीज़ें करता हूँ, वह…
पर वे केवल वही हैं, बस। वे केवल सपने ही हैं।
यह तुम्हारे सपनों में नहीं थी, लैरी। यह तुम्हारी असल ज़िंदगी में थी।
मुझे लगा वह सपनों में थी। मुझे तो यही लगा था।
नहीं।
क्या मैं इसे छू सकता हूँ?
ज़रूर।
मुझे बताओ तुम इससे कैसे मिले।
यह अपनी साईकिल चला रही थी
और मेरी कार वहाँ से निकली और मैंने रुक कर इससे बात की।
यह बहुत अच्छी थी। शुरू में यह बहुत अच्छी थी।
और फिर बाद में नहीं थी?
नहीं, यह हमेशा ही अच्छी थी।
बस हुआ यह कि यह उदास हो गई, बहुत उदास हो गई।
अच्छा, यह कब हुआ?
जब वह उदास हुई, वह मेरी…
जब वह मेरी वैन में थी।
और फिर बाद में उस खेत में…
जॉर्जटाउन वाले खेत में?
हाँ, वह… पैरिसविल, इंडियाना में था।
अच्छा, तुम्हें याद है वह किस जगह पर था?
मुझे अच्छी तरह याद है वह किस जगह पर था। वह 1125 नंबर हाईवे पर मील पत्थर 16 के तुरंत बाद था।
आमतौर पर मुझे वह याद नहीं रहता। मुझे शायद वह याद नहीं रहता पर…
मुझे उसे गाड़ने का समय नहीं मिला
तो मुझे कई बार कार चलाकर वहाँ से गुज़रना पड़ा।
मैंने मौका ढूँढने की कोशिश की पर मुझे मिला ही नहीं।
वह नहीं हो पाया।
मतलब, आमतौर पर मैं उन सबको गाड़ देता हूँ।
उन सबको?
लड़कियों को।
अब तक कितनी लड़कियाँ हो चुकी हैं?
वह… वे… कुछ हैं।
पता है क्या, मैं…
मैं बस कुछ चीज़ें कर देता हूँ।
मेरा अपने ऊपर नियंत्रण नहीं रहता।
जैसे मैरियन में वह लड़की थी। वह कॉलेज वाली लड़की।
तुम्हें उसका नाम पता है, लैरी।
ट्रिशिया रायटलर, हाँ।
तुम्हें पता है, उस केस में मैरियन पुलिस ने किसी और आदमी को गिरफ़्तार किया है।
उसने वह नहीं किया।
एक विस्कॉनसिन में थी। जहाँ गृह युद्ध का नाटक हुआ था, उसके पास
और कुछ इंडियाना में थीं।
मुझे याद नहीं आ रहा मैंने किस-किस को तक़लीफ़ पहुँचाई थी।
वह बस… मैं सारा समय इतना थका हुआ रहता हूँ।
मैं हमेशा थका रहता हूँ और उदास भी रहता हूँ।
और मुझे यह बात बिल्कुल पसंद नहीं आई कि मैरियन में इस आदमी ने
मेरे काम का श्रेय लेने की कोशिश की।
उसने कपड़े तह नहीं किए थे।
उसने कपड़े तह नहीं किए थे, है ना?
-नहीं। -नहीं।
क्योंकि उसने ज़िप नहीं तोड़ी थी और उसे उस चीज़ का बुरा भी नहीं लगा था।
और इसीलिए मैंने कपड़े तह करके रखे थे।
हाँ।
मुझे एक इकबालिया बयान का फ़ॉर्म और एक कम्प्यूटर चाहिए।
मैं एक जेल की कोठरी तैयार कर देता हूँ।
यह… यह कपड़ों की क्या बात है?
ट्रिशिया रायटलर के कपड़े कैंपस से 10 मील दूर एक पार्क में मिले थे।
वह, और उसके कान से खींची गई खून से भरी बाली,
उसकी जीन्स पर उसका ख़ून था
और उसकी ज़िप टूट गई थी जब उसकी जीन्स उतारी गई थी।
-उसने इससे मुक़ाबला किया था। -इनमें से कोई भी जानकारी सार्वजनिक नहीं है।
-इसके घर की तलाशी का वारंट चाहिए। -अभी लाती हूँ।
और इसकी कारों की तलाशी का भी।
तुम एक काउंटी के शेरिफ़ के जाँचकर्ता हो।
मैं मुख्य जाँचकर्ता हूँ।
और तुमने एक सीरियल किलर को पकड़ लिया है।
ख़ैर, अभी तो हमने कुछ नहीं किया है। उसे गिरफ़्तार करके जेल में डालें।
सारी तैयारी हो गई है।
वॉबैश पुलिस विभाग रिपोर्ट एडिटर
लैरी हॉल का इकबालिया बयान
पिछले साल बसंत में
मैं मैरियन में कॉलेज के पास था
क्योंकि मैं चाहता था मेरे साथ कोई हो।
और मैंने उसे अपनी वैन दिखाई
मैंने उसे अंदर धकेल दिया।
उसने रोना शुरू कर दिया।
तो मैंने उसे कुछ स्टार्टर द्रव्य सुँघा दिया।
वह बेहोश हो गई।
उसका गला दबाया
उसके साथ संभोग किया।
-हो गया? -हाँ।
फिर मैं उसे गाड़ी में डालकर शहर से थोड़ा दूर ले गया,
उसका गला दबाया जब तक उसने साँस लेना बंद नहीं किया।
मैंने उसे वहीं गाड़ दिया। मुझे बुरा लगा।
उसने अभी पूछा अगर उसे किसी वकील को बुलाना चाहिए।
लगभग हो गया।
-चलो। -ठीक है।
-हमें चलना चाहिए। -हाँ।
डेनियल्स, जेम्स ऐन्ड्रयू
डेनियल्स, लॉरेंस डवेन
घर का पता पता लगाना बाकी है, वॉबैश, इंडियाना
बयान की तिथि 11-15-1994 शुरू होने का समय 3:30 अपराह्न
मार्क।
ठीक है, हो गया।
-चलो। हाँ। -प्रिंट करूँ?
क्या बकवास चीज़ है।
यह मैंने किया है?
मैंने यह नहीं किया।
मैंने नहीं किया।
हाँ, पर तुमने यह किया है, लैरी।
तुमने किया है।
कोई हैरानी की बात नहीं मुझे रात को नींद नहीं आती।
लैरी डवेन हॉल लॉरेंस डवेन डेनियल्स
हे भगवान। हे भगवान।
लैरी…
सब ठीक हो जाएगा।
अब कुछ भी कभी ठीक नहीं होगा।
मेरी छोड़िए मैं कैसा हूँ। आप कैसे हैं?
मैं, तुम्हें पता ही है, जैसा भी हूँ, सो हूँ।
मुझे नहीं पता, डैडी। कैसे हैं आप?
कमज़ोर हूँ।
मेरा बायाँ हिस्सा…
मैं अपनी चाबियाँ भूल जाता हूँ, बहुत बार। बस ऐसी ही कुछ और चीज़ें।
कोई भी क्या कर सकता है?
जो है सो है।
सैमी आपका ध्यान रख रही है?
बहुत ज़्यादा।
मैं पेशाब करने भी जाता हूँ तो पूछती है किस रंग का था।
मैं कहता हूँ, "पीला है।" तो कहेगी, "हाँ, पर गहरा पीला या हल्का पीला?"
हाँ, तुम।
ख़ैर, अच्छा करती है, बुढ़ऊ। उसकी बात सुना करो।
हाँ।
सच बताओ, वहाँ तुम्हारा क्या हाल है?
जिमी, समय ख़त्म हो गया है।
डैडी, मुझे जाना होगा।
जल्दी ही बात करूँगा, ठीक है?
हाँ, बेशक़। सुरक्षित रहना।
आप भी।
क्या?
क्या हुआ?
तुम उसे बता सकते थे
कि पिछले हफ़्ते दो दिनों के लिए तुम एक आँख से अंधे हो गए थे।
वह कौन सुनना चाहेगा?
या किसी-किसी दिन तुम्हें चलने या बोलने में समस्या होती है।
-तुम ब… तुम यह बंद करोगी? -क्या?
-बस बंद करो! -क्या?
बस, तुम…
क्या?
बंद करो।
मैं और मेरा बेटा, हम एक-दूसरे को समझते हैं। हम बिना बोले ही एक-दूसरे से बहुत सी बातें कह देते हैं।
-तुम तो कुछ भी नहीं कहते। -यही तो मैंने अभी कहा।
हाँ, थोड़ी और वाइन ले लो।
अपनी जामुनी गोली खा लो।
एफ़बीआई ऐविडेंस रिस्पाँस टीम
हस्लर
अरे, जेसन!
धन्यवाद, हम अब आगे बढ़ रहे हैं। यहाँ ख़त्म करो।
यह देखीं आपने?
घर जितनी ही गंदी हैं?
इनमें से एक है।
अँ-हँ।
और दूसरी वाली का क्या हाल है?
पहले ईआरटी आदमी ने कहा, उसकी नाक की मानें तो इसमें से तीन चीज़ों की बू आ रही है।
रासायनिक साफ़ करने वाले पदार्थ, आर्मर ऑल और विकृत शराब की।
दुनिया की एकमात्र चीज़ जिसे लैरी हॉल साफ़ रखता है।
है ना?
तो, अब कोई डेंटिस्ट नहीं?
हॉल एक सफ़ाई-कर्मी था।
एक ही कार्यालय की तीन इमारतों में रातों को काम करता था।
कंपनी का कहना है कि उनका कोई भी चौकीदार लैरी जितनी अच्छी सफ़ाई नहीं करता था।
तभी उसकी वैन में तुम लोगों को कभी उसके शिकारों का डीएनए नहीं मिला।
सही। एक और ख़ास तथ्य क्या है जिसने हॉल को इतना निपुण हत्यारा बनाया?
वह बचपन से कब्रें ख़ोद रहा था?
आजकल बहुत सही जवाब देने लगे हो।
उसके जुड़वाँ भाई का क्या?
गैरी?
तुमने फ़ीटोफ़ीटल ट्रांसफ़्यूज़न सिंड्रोम के बारे में पढ़ा?
हाँ, पर मुझे उसका मतलब नहीं पता।
यह गर्भाश्य में होता है
जब एक जुड़वाँ बच्चा गर्भनाल में से दूसरे से ज़्यादा ख़ून ग्रहण कर लेता है।
कहने का मतलब यह कि उनके पैदा होने से पहले गैरी, लैरी के
कुछ महत्वपूर्ण हिस्से पी गया।
अरे, बाप रे।
तो, गैरी को सुंदरता और दिमाग़ और कुछ खेल-कूद की योग्यता मिल गई।
और लैरी को मिला… लैरी होना।
उनकी आपस में बनती है?
गैरी, लैरी का सबसे बड़ा समर्थक है।
मेरा भाई ठीक नहीं है।
वह बहुत अजीब है लेकिन ख़तरनाक नहीं है।
गैरी, मैं चाहता हूँ तुम दो क़दम पीछे चले जाओ।
तुम्हारे भाई ने दो हत्याएँ करना स्वीकार किया है।
वह बस… वह बहुत हताश है, बुरी तरह लोगों को ध्यान अपनी ओर खींचना चाहता है।
जब हम बच्चे थे, वह बस झूठ बोलने के लिए झूठ बोलता था, अच्छा?
वह बस कुछ प्रतिक्रिया पाने के लिए झूठ बोलता है।
उसने कभी उन झूठों के बीच में सच मिला कर बोला है?
देखने के लिए कि कोई पकड़ पाता है या नहीं?
हम आम लोग हैं। ठीक है?
हम लोगों को नहीं मारते। हम ऐसे लोगों को नहीं जानते जो लोगों को मारते हैं।
तुमने उससे वह कहानी कैसे बुलवाई जो तुम सुनना चाहते थे?
मैं केवल सच सुनना चाहता था।
तुम तो बस अपनी केसबुक बंद करना चाहते थे।
तुमने उसके दिमाग़ में एक विचार डाला क्योंकि तुम्हें पता था वह वही कहेगा जो तुम उससे कहलवाना चाहते हो
क्योंकि वह आसानी से प्रभावित हो जाता है।
ख़ैर, यही चीज़ कोई और भी कर सकता है, कमीने।
मैं ज़रा अपनी माँ को देख कर आता हूँ।
अगर तुम अपने स्वाभाविक मर्दाना आकर्षण को पूरी तरह घटा नहीं सकते
और मुझे नहीं लगता तुम घटा पाओगे, तो लैरी हॉल के लिए गैरी बन जाना।
उसे ऐसा महसूस करवाना जैसे तुम उसके बड़े भाई हो।
जो हमेशा उसका ध्यान रखता है, कभी उसके बारे में कोई राय नहीं बनाता।
ठीक है।
तो…
हमें एक विमान पकड़ने के लिए निकलना होगा।
क्या?
ऑडीशन ख़त्म हो गया। तुम्हें यह काम मिल गया है।
जिमी।
अभी।
-हैलो। -मार्शल, कैसे हो?
अच्छा हूँ।
तुम कैसे हो?
लाओ।
स्प्रिंगफ़ील्ड पहुँचने पर तुम्हें यह दोबारा पहनने होंगे
पर तब तक तुम ऐसे ही रह सकते हो।
तुममें बहुत हिम्मत है, यार।
आओ, कपड़े अंदर बदल लेना।
बदल लेना?
तुम आम कपड़ों में हो क्योंकि तुम बदली के तौर पर नहीं जा रहे।
वॉर्डन और प्रमुख मनश्चिकित्सक के अलावा
बाकी सबके लिए तुम एक घटिया हथियारों के विक्रेता हो
जिसे स्प्रिंगफ़ील्ड जेल में रहने की सज़ा मिली है।
तुम्हें डर लग रहा है?
मैं डर पर क़ाबू पा लूँगा।
मत पाना।
बेधड़क लोग घमंडी हो जाते हैं और घमंडी लोग काम ख़राब कर लेते हैं।
मैं चाहूँगा तुम काम ख़राब मत करो।
आशा है, इस हालिया गिरफ़्तारी से यह डर ख़त्म हो जाएगा…
हाँ, मैं उससे कार में मुँह खुलवा लूँगा।
ख़ैर, वह काफ़ी लंबा, उजाड़ रास्ता है।
क्या पता वह कितने लोगों की हत्या करना स्वीकार करेगा?
क्योंकि उन्हें कोई फ़र्क नहीं पड़ता, पैट।
उन्हें लगता है वह कोई सीधा-सादा अजीब सा आदमी है
जिसे उन अपराधों को स्वीकार करना पसंद है जो उसने नहीं किए हैं।
हाँ। मैं तुम्हें फ़ोन करूँगा अगर मुझे कुछ पता चला।
हमने जैसिका रोच के अपहरण और हत्या के सिलसिले में एक संदिग्ध को पकड़ा है।
पर मेरे पीछे खड़े इन अफ़सरों के परिश्रम से…
वॉबैश पुलिस
क्या बकवास है।
…हमें पता चला है कि चार और महिलाओं की मौत के लिए भी
लैरी डवेन हॉल ज़िम्मेदार हो सकता है।
क्या आप कह रहे हैं कि आपने एक सीरियल हत्यारे को पकड़ लिया है?
किसी को भी "रॉब रॉय," "ब्रेवहार्ट" से ज़्यादा पसंद नहीं है। किसी को नहीं।
-यही तो मैं इसे कहता रहता हूँ। -ऐतिहासिक तौर पर वह ज़्यादा सही है।
यह कौन कहता है, लियम नीसन?
ऐडवर्ड द लॉन्गशैंक्स की मौत विलियम वॉलेस की मौत वाले दिन नहीं हुई थी
और स्टर्लिंग का युद्ध तब नहीं हुआ था जब…
उफ़, इस सबसे कोई फ़र्क नहीं पड़ता।
हाँ। एक अच्छी फ़िल्म है और दूसरी में जैसिका लैंग है।
अरे, जिम, ज़रा इधर आना।
बेशक़। बस एक मिनट में आया।
कोई मिनट नहीं। आ जाओ।
तुम जल्दी से जल्दी जेल से निकलना चाहते हो, है ना?
और जब से हमने तुम्हें यह लालच दिया है, तबसे तो यह भावना और तीव्र हो गई है, सही है?
जैसे कोई घड़ी टिक-टिक करती आगे बढ़ी जा रही है। है ना?
घड़ी की सुईयों को ख़ुद पर हावी मत होने देना।
हॉल से बहुत जल्दी संपर्क मत करना नहीं तो वह समझ जाएगा हमने तुम्हें उसके लिए भेजा है।
-मैं तुम्हारी बात समझ रहा हूँ। -वॉर्डन और डॉ. ज़िकरमैन के अलावा
केवल मैं ही तुम्हारा एक और सुरक्षा का ज़रिया हूँ।
जब मैं तुमसे मिलने आऊँ, मुझसे अपनी गर्लफ़्रेंड जैसा बरताव करना।
मुझे चूमना, गले लगाना, जो मरज़ी करना।
-गले लगाऊँ? -हाँ। मेरे शरीर को छूना। जो ज़रूरत लगे, करना।
हम अभी थोड़ा अभ्यास कर लें?
सुनो, बाँके जवान, तुम यहाँ मसख़री करते रहो।
केवल तुम्हारी ज़िंदगी ही तो दाँव पर है।
अगर कोई गड़बड़ हो गई, तुम ज़िकरमैन या वॉर्डन प्राइस के पास जाना
और उनसे मुझे तुरंत फ़ोन करवाना।
और, जिमी, अपनी सज़ा बढ़वा मत लेना, समझे?
अगर किसी भी कारण तुम्हारी सज़ा बढ़ गई तो वह हमारे समझौते का उल्लंघन होगा।
वह हमारे हाथ में नहीं रहेगा।
तुम स्प्रिंगफ़ील्ड में ही फँस जाओगे।
अगर मुझे ख़ुद को किसी से बचाना पड़ा?
किसी को अपंग मत बना देना।
और पकड़े मत जाना।
सुनो, जिम।
अपना ध्यान रखना।
मुझे लगा तुम हमारे साथ आ रही हो।
मैं तुम्हें एक महीने बाद मिलूँगी।
हाँ, मैंने उसे वहाँ शोर करते हुए सुना।
जाकर देखो उसे ज़रा।
दाएँ जाना है।
तुम दोनों को इसके साथ कोई और तस्वीरें चाहिए?
मैं कैमरा पकड़ लेता हूँ।
चलो, लैरी।
तुम्हें मुझसे कुछ भी नहीं कहना, लैरी?
मुझे लगा नहीं था तुम चुप रहने वाले व्यक्ति हो।
ऐसा लगा था कि दिन शुरू होते ही तुम्हें ढेर सारी बातें करना पसंद होगा।
मेरी माँ कहा करती थीं कि मुझसे जितनी चाहे बातें करवा लो।
जब मैं बड़ा हुआ तो वह चीज़ थोड़ी बदल गई।
तय किया कि ताक़तवर, शांत दिखाई देना ज़्यादा अच्छा रहेगा।
वैसे तो लड़कियाँ पटाने के लिए यह किया पर…
मुझे वैसे बात करना अच्छा लगता है…
मैं तुम्हें कहने की कोशिश करता रहा कि वे बस सपने हैं।
मैं तुम्हें यह बताता रहा पर तुम ज़ोर डालते रहे।
तुमने मुझसे ज़बरदस्ती झूठा इकबालिया बयान लिया।
तो तुम्हें ऐसा लगता है?
यह विचार तुम्हारे दिमाग़ में किसने डाला, लैरी?
सबको ऐसा क्यों लगता है कि दूसरे लोग ही मेरे दिमाग़ में विचार डालते हैं, हँ?
मैं होशियार हूँ। ख़ुद सोच सकता हूँ।
मुझे यक़ीन है तुम सोच सकते हो।
मैं तुम्हारे कुछ विचार सुनना चाहूँगा।
हो सके तो वैसे विचार जिनमें लड़कियाँ शामिल हों?
गैरी ने मुझे एक वकील लाकर दिया है।
तो वह गैरी था।
हाँ, पर… नहीं, पर…
वकील ने कहा है मुझे अब तुम्हारे सामने एक भी शब्द नहीं बोलना है।
ऐसा कहा उसने?
ख़ैर, मेरी राय मानो तो मुझे नहीं लगता वह वकील तुम्हारा भला चाहता है।
क्योंकि तुम मेरी हर बात को तोड़-मरोड़ देते हो।
हमने तुम्हारे शब्दों को नहीं तोड़ा-मरोड़ा, लैरी।
तुमने हमें अपने सपनों के बारे में बताया था।
हमने वह सब लिखा और तुमने एक इकबालिया बयान पर हस्ताक्षर किए।
जो ज़बरदस्ती लिया गया था!
नहीं।
इकबालिया बयान ज़बरद…
हम आ रहे हैं, फ़ादर अब्राहम 300,000 और
अरे, लैरी। शांत हो जाओ।
घुमावदार मिसिसिप्पी नदी से
लैरी।
हमने अपने हल और कारखाने छोड़े अपनी प्यारी पत्नी और बच्चों को भी
हमारे दिल इतने भरे हुए हैं, अनकहे शब्दों और निःशब्द आँसुओं से
अरे। शांत हो जाओ, ठीक है?
हम आ रहे हैं, फ़ादर अब्राहम 300,000 और
घुमावदार मिसिसिप्पी नदी से और न्यू इंग्लैंड के तट से
ठीक है।
तुम्हारे बच्चे हैं?
हाँ, मेरा एक बेटा है। पाँच साल का है।
अरे, यार, पाँच साल के बच्चे बहुत प्यारे होते हैं। वह सबसे बढ़िया उम्र है।
उस उम्र में उनके लिए तुम भगवान होते हो।
हाँ, पर अब, ब्रिटनी?
उफ़, नौ साल की है और यही कहती रहती है "क्या बोल रहे हो, डैडी। आपको कुछ नहीं पता।"
अरे, यार, गंदे डायपरों से वह कहीं बेहतर होगा।
हाँ। जितनी बड़ा बच्चा, उतनी बड़ी समस्या।
हाँ। वह आदमी कह रहा है जिसने काफ़ी समय से बच्चों के डायपर नहीं बदले।
और तुम, तुम्हारे कोई बच्चे हैं?
नहीं।
पत्नी है?
-नहीं। -गर्लफ़्रेंड?
-कोई ख़ास नहीं। -बड़ी अच्छी किस्मत है। वाह।
किस्मत वाले हो, यार।
देखो, यार, मैं नहीं कर सकता। मैं यह नहीं कर सकता। चलो वापस चलें।
नहीं, तुम यह कर सकते हो।
-छोड़ो, यार। -तुम कर लोगे।
अगर बोमाँट ने अपना मन बदल लिया, हँ?
अगर वह अपने वादे से मुकर गया?
तो मैं तो वहीं फँस जाऊँगा।
पाँच मिनट में पाली बदलने वाली है।
और बिना कोई हंगामा किए
तुम्हें अंदर घुसाने का हमारे पास बस वही एक मौका है।
यह अभी ही हो सकता है।
मैं नहीं कर सकता।
सत्यानाश।
यह तो अच्छी बात नहीं है, यार।
वह कमीना उस दरवाज़े से बाहर नहीं जाना चाहिए।
यह सुनिश्चित करने का तुम ही तरीका हो।
साला मेरी ओर देखो!
तुम अब जो भी करने का तय करोगे,
बोमाँट वह कभी नहीं भूलेगा।
मैं वह कभी नहीं भूलूँगा।
अंतिम जवाब?
जो होगा देखा जाएगा। चलो करते हैं।
हाँ!
यह हुई ना बात।
अच्छा निर्णय लिया, जिमी। समझदार हो।
मुझे तुमसे फिर से एक घटिया आदमी जैसा बरताव करना होगा। माफ़ करना।
ठीक है, चलो चलें।
डेरिकसन संघीय अदालत
तुम्हारा उसके बारे में क्या ख़्याल है?
मुझे उस पर कोई बहुत ज़्यादा भरोसा नहीं है।
ख़ैर, एक घंटे में यह विचार करने योग्य होगा।
मुकदमे के दौरान, श्री हॉल का पूरा बचाव का सिद्धांत
एक साधारण सुझाव पर आकर टिक गया था।
एक व्यक्तित्व विकार के चलते, जिसके कारण वह लोगों के सुझावों से जल्दी प्रभावित हो जाते हैं
और सबको ख़ुश करने को आतुर रहते हैं,
उन्होंने एक ऐसे जुर्म को कबूल किया जो उन्होंने नहीं किया था।
जब श्री हॉल के वकील, श्री डिआर्मंड ने
झूठे इकबालिया बयान के क्षेत्र से एक विशेषज्ञ गवाह को बुलाने की कोशिश की,
जज बेकर ने डॉ. ऑफ़्शे की गवाही की अनुमति नहीं दी।
चूँकि अदालत का फ़ैसला इकबालिया बयान देने के दौरान श्री हॉल की मानसिक हालत पर निर्भर था,
डॉ. ऑफ़्शे की गवाही श्री हॉल के बचाव के लिए बेहद महत्वपूर्ण साबित होती।
इसके अतिरिक्त, इकबालिया बयान के कई पहलू,
हस्ताक्षर में श्री हॉल का अपना नाम अलग-अलग अक्षरों में लिखना जबकि वह जोड़ कर लिखना जानते हैं,
श्री हॉल का लैरी डवेन डेनियल्स नाम के ऊपर एक वक्तव्य पर हस्ताक्षर करना,
यह भी एक ऐसी मानसिक स्थिति का विचार पुख्ता करते हैं जो जल्दी लोगों से प्रभावित हो जाती है।
साथ ही, उनके पहले इकबालिया बयान में पूछताछ करने वाले अफ़सर के बारे में
उसके साथी अफ़सरों का कहना है कि वह श्री हॉल पर रोब डाल रहे थे
और उनके शुरुआती जवाबों पर ध्यान नहीं दे रहे थे।
श्री हॉल की अपील स्वीकार की जाती है।
दोनों पक्षों के वकील, मुझे मेरे कक्ष में मिलें।
-हम क़रीब पहुँच रहे हैं, माँ। -हाँ।
हमारे पास कितना समय है?
एक महीना।
और वह दूसरी अपील की सुनवाई भी डॉकेट में शामिल कर रही है।
क्या बकवास है। सच में?
कीन अब हमारे लिए ज़रूरी हो गया है।
-उसे अब आगे बढ़कर काम करना ही होगा। -मैंने उसे धीरे बढ़ने को कहा था।
अगर उसने हॉल से संपर्क के समय गड़बड़ कर दी…
तो हॉल डर जाएगा। कहानी ख़त्म।
पर अगर वह बहुत धीरे आगे बढ़ा तो हॉल आज़ाद हो जाएगा,
अपने लिए एक और वैन ख़रीदेगा और अपना मारने का काम जारी रखेगा।
झगड़ा करना मना है चिल्लाना मना है
सुनो, लैरी।
तुम यहाँ ख़त्म कर लोगे तो बॉयलर कक्ष में तुम्हारी ज़रूरत है।
लगता है वे लोग तुम्हारे बारे में भूल गए, यार।
इसके लिए माफ़ करना।
स्प्रिंगफ़ील्ड में स्वागत है।
अपनी जेबें खाली करो।
ठीक है, कपड़े इसमें जाएँगे, दोस्त।
मेरे पीछे आओ।
खाँसो।
फैलाओ।
यह लो।
मेरे पीछे आओ।
ऐमसीऐफ़पी स्प्रिंगफ़ील्ड
जे. कार्टर
दस मिनट में खाना शुरू होगा।
किस तरफ़ जाना होगा?
बाकियों के पीछे-पीछे आ जाना, यार।
डटे रहना।
पहला हफ़्ता ही सबसे मुश्किल होता है।
कैसा चल रहा है?
यह काफ़ी बुरी हालत में है।
ठीक करने में कितना समय लगेगा?
एक मशीन… वह एक इन्सान की तरह होती है, श्री बर्डन।
साफ़-सफ़ाई ज़रूरी है।
और यह बॉयलर, सालों से किसी ने इसकी परवा नहीं की है।
इस लापरवाही के कारण चारों ओर गंदगी फैल गई है।
हर छेद, हर वॉल्व, हर लॉकनट में गंदगी भर गई है।
तो, कितना समय लगेगा?
तुम्हारे लिए मैस से कुछ लेकर आऊँ?
हाँ, बस एक सैंडविच।
ले आता हूँ।
धन्यवाद।
क्या मतलब? मेरे रास्ते से हटो, यार।
सुनो।
तुम ऐसे होमवर्क कैसे कर पाती हो?
बस, कर लेती हूँ।
कैसे?
अगर कभी मेरा नतीजा ख़राब आया, फिर इसे समस्या मानूँगी।
ब्रायन मिलर।
आज के बारे में कैसा महसूस हो रहा है? अच्छा?
मैं यह शब्द इस्तेमाल नहीं करूँगा।
मैं उन सभी केसों को एक बार फिर देखना चाहूँगी जिनमें हॉल संदिग्ध है
पर रोच और रायटलर के केसों पर ख़ास नज़र डालना चाहती हूँ।
मेरे किए गए काम की जाँच करना चाहती हो?
नहीं, मैं चाहती हूँ तुम मेरे साथ उन पर काम करो।
-यह एक अंतिम कोशिश है पर… -यह समय की बरबादी है।
तुम कितने बड़े कायर हो।
क्या हूँ?
ठीक है।
मेरे साथ इस पर काम करो।
अच्छा, शुभ रात्रि, लॉरेन।
नहीं। सुनो, सुनो।
मेरा एक आदमी हॉल के साथ अंदर है।
तुम्हारा क्या?
एक आदमी अंदर है।
कोई पुलिसवाला?
नहीं, एक आम नागरिक।
जो तुम कर रही हो, वह पुलिस का काम नहीं है। वह बस हताशा है।
शुभ रात्रि।
हाँ। मुझे कैदी नंबर 8611167 से बात करनी है, कृपया?
जेम्स कीन।
यह कौन सी आइसक्रीम है? चॉकलेट चिप?
पिस्ता है।
जिमी!
मैं समझा नहीं।
आपके पास उसका रिकॉर्ड ज़रूर होगा। मैंने कल रात तो उससे बात की है।
शायद आपसे नाम की वर्तनी में ग़लती हो गई होगी। वह है, क-ई…
अच्छा। अच्छा…
अच्छा। शायद उसकी बदली हो गई हो।
क्या आपके पास…
रुकिए ज़रा।
मुझे वह लेने के लिए अदालत में जाना पड़ेगा?
वह चला गया है।
क्या? कहाँ चला गया है?
यह ठीक है। बत्तियाँ बुझा दो!
ठीक है, लॉकडाउन।
धन्यवाद, लैरी।
हाँ।
शुभ रात्रि, लैरी।
"इन विद द डैविल" उपन्यास पर आधारित
लेखक - जेम्स कीन एवं हिलेल लेविन
उपशीर्षक अनुवादक: मृणाल